લગ્ન એ દરેક યુવતીના જીવનનો મોટો પ્રસંગ છે જેમાં તે આકર્ષણનું કેન્દ્ર હોય છે. પોતાના જીવનના આ પ્રસંગને ખાસ બનાવવા તે તેની દરેક વસ્તુની પસંદગી યુનિક કરતી હોય છે. આજની યુવતી ભલે વિચારોથી મૉડર્ન હોય પણ લગ્ન માટે તે પરંપરાગત સાડી પર પહેલી પસંદગી ઉતારે છે. સાડી ભલે હેવી લુકની હોય પરંતુ જો બ્લાઉઝની ડિઝાઈન યુનિક હશે તો તે સાડી પર ચાર ચાંદ લાગી જતા હોય છે. આથી જ બ્રાઈડ હંમેશાં બ્લાઉઝ માટેનાં ફેબ્રિક અને વર્ક પાછળ ખર્ચ કરતી હોય છે. જેનાથી તે પરંપરા પણ સાચવી શકે અને ટ્રેન્ડી લુક મેળવી શકે.